stanford-oval/wikipedia huggingface dataset:
תעסוקה מעברית
הגדרה

תעסוקה מעברית היא תוכנית שיקום תעסוקתית עבור אנשים עם מוגבלות המהווה מעיין שלב מעבר ממסגרת תעסוקה מוגנת, כדוגמת מפעל מוגן, לעבודה בשוק החופשי. התוכנית מתבצעת בפועל כאשר עובד או קבוצת עובדים, משתלבים במסגרות עבודה בשוק החופשי, באינטגרציה מלאה או חלקית עם שאר העובדים במקום, בליווי שיקומי מטעם הארגון או הגוף השיקומי שמפעיל את התוכנית. הליווי השיקומי כולל לרוב מדריך תעסוקה שיקומי הנוכח במקום העבודה באופן יומיומי ואיש מקצוע בכיר יותר, לרוב עובד סוציאלי המבקר במקום העבודה מספר ימים בשבוע. רמת האינטנסיביות של הליווי השיקומי משתנה מתוכנית לתוכנית ונקבעת על ידי הארגון המפעיל את התוכנית. משך הזמן לשילוב עובד בתעסוקה מעברית מוגבל בזמן ונע בדרך כלל בין חצי שנה לשנה וחצי ואף יותר. בין משתתפי התוכנית לבין מקום העבודה בשוק החופשי לא מתקיימים יחסי עבודה. המשתתפים בתוכנית לא מקבלים שכר עבודה אלא גמול תעסוקה ובמקרים חריגים שכר מינימום מותאם.
רציונל

בישראל כיום, אנשים עם מוגבלות אשר מעוניינים לעבוד אך מתקשים להשתלב בשוק החופשי (באופן עצמאי או דרך שירותי תעסוקה נתמכת)מופנים למסגרות תעסוקה מוגנות הכוללים מית"לים (מרכזי יום תעסוקתיים), מפעלים מוגנים, מע״שים ומועדונים תעסוקתיים. כלפי מסגרות אלו קיימת ביקורת אידאולוגית רבה מצד הציבור והאקדמיה כיוון שהן נתפסות כמסגרות בדלניות ומתייגות, שאינן יכולות לשמש חלופה לתעסוקה הוגנת. הביקורת העיקרית מופנית לכך שמסגרות אלו מספקות עבודה חלקית בלבד, שכר העבודה בהם נמוך במידה רבה משכר המינימום המקובל במשק, ורבים מהם מצוידים בטכנולוגיה מיושנת, אשר אינה מאפשרת לקדם ולהכשיר עובדים לשוק העבודה הפרטי או הציבורי.
בשל כך ומתוך אימוץ הדרגתי של תפיסות המודל החברתי בקרב אנשי המקצוע בתחום השיקום, קיימת במקביל למצב הקיים, מגמה של שינוי המתבטאת בהנעת אנשים עם מוגבלות ממסגרות מוגנות לשילוב בשוק החופשי. מגמה זו הפגישה את גורמי השיקום השונים עם ההבנה שהפערים בין מסגרות התעסוקה המוגנות, לבין שוק העבודה החופשי הם גדולים, כאשר בחלק גדול מהמקרים אנשים שהועסקו במסגרות תעסוקה מוגנות התקשו לבצע מעבר מוצלח לשוק העבודה החופשי, כלומר, הצלחה במציאת עבודה והתמדה לאורך זמן במקום העבודה. התעסוקה המעברית התפתחה על מנת לתת מענה לפערים אלו, בהיותה מהווה כפי שמעיד שמה, מצב מעבר בין מסגרת מוגנות לבין דרישות השוק החופשי.
אוכלוסיית היעד

אוכלוסיית היעד של התעסוקה המעברית הם אנשים בגיל העבודה עם מוגבלות חושית, בריאותית, פיזית, מוטורית, קוגניטיבית, תקשורתית ו\ או נפשית, אחת מהמגבלות או יותר, אשר מקבלים או זכאים לקבל שירות ממשרד הרווחה, או ממשרד הבריאות, או במקרים מסוימים מאגף שיקום, במוסד לביטוח לאומי, אשר מחד, הם בעלי פוטנציאל להשתלב בעבודה בשוק החופשי, אך בו בעת זקוקים לתקופת הכנה מעמיקה, לצד עם ליווי שיקומי אינטנסיבי.
תעסוקה מעברית בעולם > רקע

בעשרים השנים האחרונות חל שינוי עמוק בהתייחסותן של מדינות המערב כלפי אנשים עם מוגבלות. שינוי זה הוא תוצאה של מספר מגמות חברתיות ודמוגרפיות שהובילו לגידול משמעותי במספר מקבלי קצבאות הנכות אשר הכבידו את הנטל על תקציב המדינה. כמו כן, שיעורי התעסוקה והאבטלה של אנשים עם מוגבלות נשארו נמוכים ואחוז האנשים החיים בעוני בקרב האוכלוסייה נשאר גבוה באופן משמעותי לעומת אנשים ללא מוגבלות. מציאות זו הובילה את מקבלי ההחלטות במדינות שונות להחליט על שינוי בסדרי העדיפויות של הממשלה; אותן מדינות החלו להתמקד בשילוב אנשים עם מוגבלות בשוק העבודה תוך השקעה כספית משמעותית ועריכת רפורמות בקנה מידה רחב. במסגרת מגמות אלו, החלה פריחה בפיתוחן של תוכניות לקידום שילובם של אנשים עם מוגבלות בשוק העבודה החופשי, ובמקביל תופעה של צמצום ואף סגירת מסגרות תעסוקה סגרגטיביות.
תעסוקה מעברית בעולם > תעסוקה מעברית במדינות המערב

מודלים של תעסוקה מעברית (Transitional Jobs) החלו להתפתח בארצות הברית בשנות ה-90. מודלים אלו, מאופיינים בכך שהשכר מסובסד על ידי המדינה, כלומר, הממשלה מעבירה למעסיק של אדם עם מוגבלות את השכר עבור משתתפי התוכנית. כמו כן, מודלים אלו יועדו במקור עבור אנשים ללא מוגבלות שמתקשים להשתלב במעגל העבודה, ורק לאחר מכן המודלים אומצו עבור אנשים עם מוגבלות.
אוסטרליה חוותה מהפך ביחס לשילוב אנשים עם מוגבלויות בתעסוקה, ממסגרות סגרגטיביות או אי תעסוקה לרפורמה מרחיקת לכת המעודדת שילוב בשוק החופשי. כיום אדם עם מוגבלות יכול לבחור בין מסגרת עבודה מוגנת המקבילה למפעל מוגן או מית"ל לבין תעסוקה נתמכת בשוק החופשי בליווי מצומצם, המקביל לשירותי תעסוקה נתמכת בארץ או בליווי מתוגבר, המקביל לתוכניות התעסוקה המעברית בארץ.
תעסוקה מעברית בעולם > תעסוקה מעברית בישראל

ישראל הצטרפה אף היא בשנים האחרונות למגמות העולמיות בתחום התעסוקה של אנשים עם מוגבלות. מגמה זאת ניכרת בהתפתחות מתמדת של שירותי התעסוקה הנתמכת עבור אנשים עם מוגבלות, בחקיקה ובפיתוח של תוכניות שונות לעידוד וקידום העסקתם של אנשים עם מוגבלות בעולם העבודה, בפיתוח מסגרות של "מוגן בשוק פתוח", ובהתפתחותן של מסגרות תעסוקה מעבריות.
מטרות התעסוקה המעברית

לתעסוקה מעברית שלוש מטרות עיקריות:
פיתוח המסוגלות התעסוקתית של המשתתפים במטרה לקדם השתלבות מוצלחת בשוק העבודה החופשי, זאת תוך כדי עבודה בשוק העבודה החופשי. המושג מסוגלות תעסוקתית מתייחס לקשת היכולות והכישורים המסייעת לאדם להתקבל למקום עבודה כלשהו ולעבוד בו לאורך זמן, לדוגמה: התמדה, הקפדה על זמני עבודה, יכולות תקשורת בין אישית ועוד.
הכנה ופיתוח של הכישורים הרגשיים הדרושים מאדם על מנת להשתלב בשוק החופשי ולהחזיק עבודה לאורך זמן. ההכנה והפיתוח נעשים על ידי תהליך הדרגתי של העצמה - העלאת תחושת המסוגלות העצמית והפחתת חסמים רגשיים, כגון חששות וחרדות, מהיבטים שונים הכלולים בהשתלבות בעבודה בשוק החופשי.
התנסות בסוגי עבודות שונים למטרת חשיפה, הכשרה ואבחון נטיות תעסוקתיות.
מטרה חשובה נוספת היא הפחתת סטיגמה ושינוי עמדות בקרב מעסיקים בקבלה של אנשים עם מוגבלויות לעבודה.
מודלים לתעסוקה מעברית

בישראל, תוכניות תעסוקה מעברית מאופיינות בשונות ובגיוון גדול וזאת בשל אי הסדרת התחום על ידי חקיקה. כיום, מתקיימות תוכניות תעסוקה מעברית ביוזמת ארגונים וגופים שונים אשר פותחו על פי הניסיון בשטח וללא סטנדרטים מוגדרים מראש.
להלן מספר מודלים עיקריים המאפיינים את התוכניות הקיימות:
מודל שלוחות מתוך מסגרת מוגנת
המשתתף בתוכנית משתייך למסגרת מוגנת, לרוב מפעל מוגן, וממנו הוא יוצא לעבודה בשוק החופשי מספר ימים בשבוע, בשילוב עבודה במסגרת המוגנת
מודל שילוב מלא בשוק החופשי
קבוצה של משתתפים בתוכנית עובדת יחד באופן במלא באותו מקום עבודה בשוק החופשי.
מודל קורס בשוק החופשי
קבוצה של משתתפים בתוכנית לומדים יחד בקורס שמתקיים השוק החופשי. הקורס יכול להיות קורס מקצועי שבסופו יקבלו המשתתפים תעודה רלוונטית כלשהי (לדוגמה קורס קונדיטוריה שבתומו יקבלו המשתתפים תעודת קונדיטור). קיים גם קורס בלתי מקצועי שמהותו היא למעשה התנסות בעבודה בשוק החופשי.
הבחנה בין תעסוקה מעברית לתעסוקה נתמכת

בשל אי הסדרת התחום על ידי חקיקה, קיים לעיתים בלבול ואף חפיפה בהגדרות בין תוכניות תעסוקה נתמכת לאנשים עם מוגבלות לבין תוכניות תעסוקה מעברית לאוכלוסייה זו. למרות זאת, ניתן להבחין בין מספר הבדלים:
בתעסוקה נתמכת, בניגוד לתעסוקה מעברית, מתקיימים יחסי עובד-מעביד בין המשתתף בתוכנית לבין מקום העבודה. משתתף בתעסוקה נתמכת מקבל מהמעסיק שכר עבודה או שכר מינימום מותאם, בניגוד למשתתף בתוכנית תעסוקה מעברית אשר מקבל גמול תעסוקה מהארגון או הגוף המפעיל את התוכנית.
רמת הליווי השיקומי בשירותי תעסוקה נתמכת מצומצם יחסית לתעסוקה המעברית, ומתבטא לרוב בעזרה בחיפוש והשמה במקום העבודה ובתיווך מול מקום העבודה באופן חלקי; בתקופת הקליטה הראשונית ובמידת הצורך.
תעסוקה נתמכת אינה מוגבלת בזמן והאדם הנקלט בעבודה יכול להמשיך לעבוד בה ככל עובד לפי מידת התאמתו והצלחתו.
המצב החוקי בישראל

בישראל, טרם הוגדרה מדיניות או סטנדרטים לתעסוקה מעברית אך החל תהליך לגיבוש הצעת חוק; בשנת 2011 הוקמה לשם כך ועדה בין-משרדית מטעם המטה לשילוב אנשים עם מוגבלות בשוק העבודה במשרד התמ"ת ובשיתוף נציגים ממשרד הרווחה ומשרד הבריאות.
ראו גם

תעסוקה נתמכת לאנשים עם מוגבלויות
שיקום פסיכיאטרי
לקריאה נוספת

רימרמן, א., אברמי, ש., ארטן-ברגמן, ט., "מדיניות כלפי אנשים עם נכויות: "מחקיקה סוציאלית לחקיקת זכויות", מרכז טאוב לחקר המדיניות החברתית בישראל, 2007.
מיכל אלפסי, "תעסוקת אנשים עם מוגבלות", המטה לשילוב אנשים עם מוגבלות בשוק העבודה, משרד התעשייה, המסחר והתעסוקה, ספטמבר 2009.
ישיבת ועדה לענייני ביקורת המדינה, 9 באוגוסט 2015 09:30 פעולות הממשלה לשילוב אנשים עם מוגבלויות בתעסוקה – דוח מבקר המדינה 64ג', עמ' 13
Disabilities Guidebook: Employment Opportunities for People with Disabilities http://www.illinoislegaladvocate.org/index.cfm?fuseaction=home.dsp_Content&contentID=238 (אורכב 01.12.2015 בארכיון Wayback Machine)
.NDA. From Sheltered to Open Employment for People with Disabilities in Ireland(הקישור אינו פעיל)
Storrs, M.A., Chassman, D., Turner, J. (2009) Subsidized Employment Under the TANF Emergency Contingency Fund
Rangarjan, A., Wittenburg, D., Honeycutt, T., & Brucker, D. (2008). Programs to promote employment for disabled people: Lessons from the United States. A report of research carried out by Mathematica Policy Research, Inc. on behalf of the Department for Work and Pensions. Research Report No 548.
Phillips, J.R. & Biller, E.F. (1993, October). Transitional employment program for persons with long term mental illness: A review. "Psycho-social Rehabilitation", 17(2):101-106.
הערות שוליים

↑  רוני גנים, מסמך סקירה בנושא תעסוקה מעברית, המטה לשילוב אנשים עם מוגבלות בשוק העבודה, משרד התמ"ת, 2011
↑  אריק רימרמן ושירי כץ, מדיניות התעסוקה המוגנת כלפי אנשים עם מוגבלויות קשות בארצות המערב ובישראל: סקירה ודיון, ביטחון סוציאלי 65, 2004, עמ' 111-136
↑  אריק רימרמן, תעסוקה נתמכת לאנשים הלוקים בנכויות התפתחותיות ופסיכיאטריות בארצות־הברית, בטחון סוציאלי 42, 1994, עמ' 118-128
↑  .Nobel, J.H. & Conley, R.W, Accumulating evidence on the benefits and costs of supported and transitional employment for persons with sever handicaps, Journal of the Association for Persons with Severe Handicaps 12, 1987, עמ' 163-174
↑  Stephan T. Murphy & Patricia M. Rogan (1995). "Closing the shop: Conversion from Shelter to Integrated Employment". Baltimore, Md.: Paul H. Brookes Publishing.
↑  Steven J. Taylor, Disabled workers deserve real choice, The center for an accessible society
↑  גל זהר, תעסוקת אנשים עם מוגבלות בשוק החופשי ואחריותם של משרדי עבודה ברחבי העולם אל מול שינויים במדיניות ובמאפייני האוכלוסייה, משרד הכלכלה-מנהל מחקר וכלכלה, ‏2012
↑  Dan Bloom, Transitional Jobs: Background, Program Models, and Evaluation Evidence, MDCR, 2010
אליפות וימבלדון 1969

| --- | --- |
 ענף:  טניס 
 תקופת התחרות:  1969 
 מספר תחרות:  83 
 כספי זכייה:  £33,370
 עיר מארחת:  אצטדיוני הטניס בווימבלדון 
 זוכה:  גברים:רוד לייבר (אוסטרליה) נשים:אן היידון ג'ונס (הממלכה המאוחדת) זוגות גברים:ג'ון ניוקומב/טוני רוץ' (אוסטרליה) זוגות נשים:מרגרט קורט וג'ודי טגארט (אוסטרליה) זוגות מעורבים: פרד סטולי (אוסטרליה)/אן היידון ג'ונס (הממלכה המאוחדת)
 
 → אליפות וימבלדון 1968 אליפות וימבלדון 1970 ← 
 
אליפות וימבלדון 1969 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-23 ביוני והסתיימה ב-5 ביולי. תוכנית התחרות כללה תחרויות גברים, תחרויות נשים ותחרויות זוגות גברים, זוגות נשים וזוגות מעורבים.
טניסאים אוסטרלים זכו ב-3 תחרויות. אן היידון ג'ונס מבריטניה זכתה בתחרות הנשים וביחד עם השותף האוסטרלי בתחרות זוגות מעורבים.
הפרסים

מנצחי תחרויות קיבלו את הפרסים הבאים:
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| תחרות | מנצח | גמר | חצי הגמר | רבע הגמר | הסיבוב הרביעי | הסיבוב השלישי | הסיבוב השני | הסיבוב הראשון |
| גברים | £3,000 | £1,500 | £800 | £450 | £175 | £125 | £80 | £50 |
| נשים | £1,500 | £750 | £350 | £200 | £125 | £90 | £70 | £50 |
| זוגות גברים | £1,000 | £600 | £400 | £200 | - | - | - | - |
| זוגות נשים | £600 | £400 | £200 | £100 | - | - | - | - |
| זוגות מעורבים | £500 | £350 | £175 | £100 | - | - | - | - |
סך הפרסים באליפות היה £33,370
התחרות > תחרות הנשים

בתחרות הנשים השתתפו 96 טניסאיות שחולקו ל-8 בתים. 8 טניסאיות זכו לדירוג:
מרגרט קורט (אוסטרליה אוסטרליה), מנצחת תחרות בשנים 1963 ו-1965, הודחה בחצי הגמר
בילי ג'ין קינג (ארצות הברית ארצות הברית), מנצחת תחרויות 1966–1968, הפסידה במשחק הגמר
וירג'יניה וייד (בריטניה בריטניה), הודחה בסיבוב השלישי
אן היידון ג'ונס (בריטניה בריטניה), ניצחה בתחרות
ננסי ריצ'י (ארצות הברית ארצות הברית), הודחה ברבע הגמר
קרי מלוויל (אוסטרליה אוסטרליה), הודחה בסיבוב השני
ג'ולי הלדמן (ארצות הברית ארצות הברית), הודחה ברבע הגמר
ג'ודי טגארט (אוסטרליה אוסטרליה), הודחה ברבע הגמר
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | רבע הגמר | רבע הגמר | רבע הגמר | רבע הגמר | רבע הגמר |  |  | חצי הגמר | חצי הגמר | חצי הגמר | חצי הגמר | חצי הגמר |  |  | משחק הגמר | משחק הגמר | משחק הגמר | משחק הגמר | משחק הגמר |
 
|   |  1 |   אוסטרליה מרגרט קורט | 4 | 6 | 6 |   |  |  |  |  |  |  |  |  |  |  |  |  |  |
|  |  7 |   ארצות הברית ג'ולי הלדמן | 6 | 3 | 3 |   |  |  |  |  |  |  |  |  |  |  |  |  |  |
|  |  7 |   ארצות הברית ג'ולי הלדמן | 6 | 3 | 3 |   |   |  1 |   אוסטרליה מרגרט קורט | 12 | 3 | 2 |   |  |  |  |  |  |  |
|  |  |  |  |  |  |   |   |  1 |   אוסטרליה מרגרט קורט | 12 | 3 | 2 |   |  |  |  |  |  |  |
|  |  |  |  |  |  |   |   |  4 |   הממלכה המאוחדת אן היידון ג'ונס | 10 | 6 | 6 |   |  |  |  |  |  |  |
|  |  4 |   הממלכה המאוחדת אן היידון ג'ונס | 6 | 7 |  |   |   |  4 |   הממלכה המאוחדת אן היידון ג'ונס | 10 | 6 | 6 |   |  |  |  |  |  |  |
|  |  4 |   הממלכה המאוחדת אן היידון ג'ונס | 6 | 7 |  |   |  |  |  |  |  |  |   |  |  |  |  |  |  |
|   |  5 |   ארצות הברית ננסי ריצ'י | 2 | 5 |  |   |  |  |  |  |  |  |   |  |  |  |  |  |  |
|  |  |   |   |   |   |   |   |   |   |   |   |   |   |   |  4 |   הממלכה המאוחדת אן היידון ג'ונס | 3 | 6 | 6 |
|  |  |   |   |   |   |   |   |   |   |   |   |   |   |   |  2 |   ארצות הברית בילי ג'ין קינג | 6 | 3 | 2 |
|   |   ארצות הברית רוזמרי קזאלס |   ארצות הברית רוזמרי קזאלס | 3 | 9 | 7 |   |  |  |  |  |  |  |   |  |  |  |  |  |  |
|  |   אוסטרליה לסלי טרנר |   אוסטרליה לסלי טרנר | 6 | 7 | 5 |   |  |  |  |  |  |  |   |  |  |  |  |  |  |
|  |   אוסטרליה לסלי טרנר |   אוסטרליה לסלי טרנר | 6 | 7 | 5 |   |   |   ארצות הברית רוזמרי קזאלס |   ארצות הברית רוזמרי קזאלס | 1 | 0 |  |   |  |  |  |  |  |  |
|  |  |  |  |  |  |   |   |   ארצות הברית רוזמרי קזאלס |   ארצות הברית רוזמרי קזאלס | 1 | 0 |  |   |  |  |  |  |  |  |
|  |  |  |  |  |  |   |   |  2 |   ארצות הברית בילי ג'ין קינג | 6 | 6 |  |   |  |  |  |  |  |  |
|  |  8 |   אוסטרליה ג'ודי טגארט | 6 | 5 | 6 |   |   |  2 |   ארצות הברית בילי ג'ין קינג | 6 | 6 |  |   |  |  |  |  |  |  |
|  |  8 |   אוסטרליה ג'ודי טגארט | 6 | 5 | 6 |   |  |  |  |  |  |  |  |  |  |  |  |  |  |
|   |  2 |   ארצות הברית בילי ג'ין קינג | 4 | 7 | 8 |   |  |  |  |  |  |  |  |  |  |  |  |  |  |
במשחק הגמר אן היידון ג'ונס מבריטניה נפגשה עם בילי ג'ין קינג מארצות הברית וניצחה אותה ב-3 מערכות.
התחרות > תחרות זוגות גברים

בתחרות השתתפו 64 זוגות. 8 זוגות דורגו:
ג'ון ניוקומב וטוני רוץ' (אוסטרליה אוסטרליה), מנצחי תחרויות 1965 ו-1968, ניצחו בתחרות
רוי אמרסון ורוד לייבר (אוסטרליה אוסטרליה), הודחו בחצי הגמר
קן רוזוול ופרד סטולי (אוסטרליה אוסטרליה), הודחו בסיבוב השלישי
בוב לוץ וסטן סמית' (ארצות הברית ארצות הברית), הודחו ברבע הגמר
בוב יואיט ופרו מקמילן (דרום אפריקה (1928–1994) דרום אפריקה), מנצחי תחרות 1967, הודחו בחצי הגמר
טום אוקר (הולנד הולנד) ומרטי ריסן (ארצות הברית ארצות הברית), הפסידו במשחק הגמר
קליף דראיסדייל (דרום אפריקה (1928–1994) דרום אפריקה) ורוג'ר טיילור (בריטניה בריטניה), הודחו ברבע הגמר
ארתור אש וצ'רלי פסרל (ארצות הברית ארצות הברית), הודחו בסיבוב השלישי
במשחק הגמר ג'ון ניוקומב וטוני רוש מאוסטרליה שיחקו נגד טום אוקר מהולנד ומרטי ריסן מארצות הברית וניצחו אותם ב-3 מערכות. באותה שנה הזוג ניצח גם באליפות צרפת הפתוחה.
התחרות > תחרות זוגות נשים

בתחרות השתתפו 48 זוגות. 4 זוגות קיבלו דירוג:
מרגרט קורט וג'ודי טגארט (אוסטרליה אוסטרליה), ניצחו בתחרות
רוזמרי קזאלס ובילי ג'ין קינג (ארצות הברית ארצות הברית), מנצחות תחרות 1967–1968, הודחו בסיבוב השלישי
אן היידון ג'ונס (בריטניה בריטניה) ופרנסואז דיר (צרפת צרפת), הודחו בסיבוב השלישי
וירג'יניה וייד (בריטניה בריטניה) ולסלי טורנר בורי (אוסטרליה אוסטרליה), הודחו בסיבוב הראשון
במשחק הגמר מרגרט קורט וג'ודי טגארט מאוסטרליה ניצחו בשתי מערכות את פטי הוגן ופגי מישל מארצות הברית שלא היו מדורגות. באותה שנה הזוג ניצח גם באליפות אוסטרליה הפתוחה.
התחרות > תחרות זוגות מעורבים

בתחרות השתתפו 80 זוגות. 4 זוגות קיבלו דירוג:
קן פלטצ'ר ומרגרט קורט (אוסטרליה אוסטרליה), מנצחי תחרות בשנים 1963, 1966 ו-1968, הודחו בחצי הגמר
ג'ון ניוקומב (אוסטרליה אוסטרליה) ובילי ג'ין קינג (ארצות הברית ארצות הברית), מנצחי תחרות 1967, הודחו ברבע הגמר
טוני רוץ' וג'ודי טגארט (אוסטרליה אוסטרליה) הפסידו במשחק הגמר
פרד סטולי (אוסטרליה אוסטרליה) ואן היידון ג'ונס (בריטניה בריטניה), ניצחו בתחרות
במשחק הגמר פרד סטולי מאוסטרליה ואן היידון ג'ונס מבריטניה נפגשו עם טוני רוץ' וג'ודי טגארט מאוסטרליה וניצחו אותם בשתי מערכות. באותה שנה הזוג ניצח גם באליפות אוסטרליה הפתוחה.
רוד לייבר, מנצח התחרות
קנדל שמידט

| --- | --- |

 לידה:  2 בנובמבר 1990 (בן 34) ויצ'יטה שבקנזס
 סוגה מועדפת:  פופ רוק 
 מדינה:  ארצות הברית 
 תקופת הפעילות:  מ-2001 
 עיסוק:  זמר, שחקן, כותב שירים ורקדן
 פרופיל ב-IMDb
 
קנדל פרנסיס שמידט (באנגלית: Kendall Francis Schmidt; נולד ב-2 בנובמבר 1990) הוא שחקן, זמר-יוצר ומפיק מוזיקלי אמריקאי. מוכר בשל השתתפותו בסדרת הטלוויזיה "ביג טיים ראש" בניקלודיאון.
ביוגרפיה

קנדל נולד בוויצ'יטה, קנזס שבארצות הברית לקאת'י וקנט. הצעיר מבין שלושה אחים. המוצא המשפחתי שלו הוא גרמני, עם שורשים נוספים מרוסיה, שוודיה ואנגליה. אחיו הגדולים, קנאת וקווין, שניהם שחקנים. הוא החל את קריירת המשחק שלו בגיל 5, כאשר הופיע בפרסומת לחברת "Chex" (מותג של דגני בוקר). בגיל 9 היה אחד משני שחקנים ששימשו ככפילי גוף להיילי ג'ואל אוסמנט בסרטו של סטיבן ספילברג "אינטליגנציה מלאכותית". הוא חגג את יום הולדתו התשיעי על הסט, וספילברג ושאר הצוות הפתיעו אותו בעוגת יום הולדת מעוטרת בדמויות "מלחמת הכוכבים". כשהיה בן 10 עשתה משפחתו את המעבר מקנזס לקליפורניה.
קריירה > תחילת קריירה

בשנת 2001, קיבל במהרה תפקידי משחק משניים בסדרות טלוויזיה בולטות כדוגמת "בית חולים כללי", "לגדל את אבא", "בנות גילמור" ו-"CSI: מיאמי". עם השנים קיבל עוד תפקידי משחק כאורח בסדרות הטלוויזיה "תקועים בזמן", "מד טי.וי", "ER", "פרייז'ר", "הלוחשת לרוחות", "ללא עקבות". על המסך הגדול הוא הופיע בסרט הקולנועי "החיים על פי ספנסר" לצדם של מיה קירשנר ואדם גולדברג.
בשנת 2009 לוהק לאחד מהתפקידים הראשיים בקומדיית המצבים המצליחה "ביג טיים ראש" מבית ניקלודאון, שם הוא מגלם את קנדל נייט, שחקן הוקי ממינסוטה הפוצח בקריירת שירה יחד עם שלושת חבריו, שמתקבלים להיות להקת פופ. בנוסף למשחקו בסדרה, שמידט הוא חבר בלהקת "ביג טיים ראש", ששמה הוא מהסדרה יחד עם חבריו לסדרה ג'יימס מאסלו, לוגן הנדרסון וקרלוס פנה. אלבום הבכורה של הלהקה יצא ב-11 באוקטובר 2010 ונכנס לרשימת בילבורד 200 למקום השלישי, כאשר מכר מעל 500,000 עותקים בארצות הברית. בנובמבר 2010 פורסם כי ספיישל חג המולד של ביג טיים ראש יעלה בהמשך החודש ואיתו גם מיני-אלבום לחג המולד שישוחרר יחד עם הספיישל. ב-30 בנובמבר 2010 הוציאה הלהקה כריכת חג המולד למיני-אלבום עם שני שירים "Beautiful Christmas" ואת גרסת הכיסוי לשיר "All I Want for Christmas Is You" של מריה קארי במקור. ב-15 בפברואר 2005 "Boyfriend" שוחרר כסינגל הרשמי הראשון של הלהקה ברדיו המרכזי של ארצות הברית, והגיע לשיא כאשר נכנס לרשימת בילבורד הוט 100 במקום ה-72 במספר, ובכך והפך לשיר המצליח ביותר שלהם עד כה.
הלהקה הודיעה כי הם יקליטו את אלבום האולפן השני שלהם, רגע אחרי שניקלודיאון תחגש את הסדרה לעונה שלישית. אלבומם השני "Elevate", שוחרר ב-21 בנובמבר 2011 ועלה למספר 12 ברשימה של בילבורד 200 ונמכר ביותר מ-70,000 עותקים בשבוע הראשון שלו. אם כי השיא נמוך יותר ממיקום האלבום הקודם, האלבום הזה מכר יותר עותקים מהאלבום הקודם. הסינגל הראשון מתוך האלבום, "Music Sounds Better with U", יצא ב-1 בנובמבר 2011. בשנת 2012 הוא הודיע כי יככב בסרט באורך מלא של ביג טיים ראש שישודר מתישהו במהלך השנה. בתחילת שנת 2013 חידשה ניקלודיאון את הסדרה שלהם לעונה רביעית בת 13 פרקים, והפקתה החלה ב-7 בינואר. האלבום השלישי של הלהקה "24 / Seven", יצא ב-11 ביוני 2013, והוביל מבקרים רבים לערוך השוואה בין האלבום השלישי של הלהקה לבים האלבום השלישי של "NSYNC". הלהקה התפרקה בשנת 2014.
קריירה > 2014-הווה: Heffron Drive

שמידט פרסם כי הוא חזר לצמד אפרון דרייב יחד עם דסטין בלט, שבו לקח חלק לפני ימיו בביג טיים ראש. הסינגל הראשון של שמידט עם האפרון דרייב "Parallel", יצא במרץ 2014 באמצעות חברת התקליטים TOLBooth Records בבעלותו. ב-14 בינואר 2017 הלהקה הוציאה סינגל ווידאו קליפ יחד עם הסינגל. המהדורה הבאה שלהם הייתה ב-9 בינואר 2018 כאשר הם הוציאו שיר חדש וקליפ מוזיקלי שכותרתו "Mad At The World". המהדורה האחרונה שלהם היא "Black on Black".
בשנת 2016 התארח בסדרת הטלוויזיה "רוק בבית הספר" בדמותו של ג'סטין קול.
הערות שוליים

↑  Kendall Schmidt ethnicity, Ethnic celebs
| --- | --- |
בקרת זהויות :  BNE: XX5197448  ISNI: 0000 0001 1803 6608  LCCN: no2011048578  MusicBrainz: d0a3134f-d417-40cb-864b-c89dd272d974  NTA: 34449263X  VIAF: 168982174   WorldCat (עם VIAF): 168982174 
ערך זה הוא קצרמרבנושא אישים. אתם מוזמנים לתרום לוויקיפדיה ו.
חוק מס ערך מוסף

| --- | --- |

 פרטי החוק
 תאריך חקיקה:  6 בינואר 1976
 תאריך חקיקה עברי:  ד' בשבט תשל"ו
 גוף מחוקק:  הכנסת השמינית
 חוברת פרסום:  ספר החוקים 791, עמ' 52
 הצעת חוק:  ממשלתית
 משרד ממונה:  משרד האוצר
 מספר תיקונים:  58
 נוסח מלא:  חוק מס ערך מוסף, תשל״ו–1975
 
מס ערך מוסף הוטל בישראל לראשונה ב-1 ביולי 1976, מכוח חוק מס ערך מוסף, תשל״ו–1975, בעקבות המלצותיה של "ועדת אשר", שעסקה בעניין זה. בישראל המע"מ הוא בשיעור אחיד (למעט חריגים מעטים) על צריכה פרטית וציבורית ובגבייתו עוסקת רשות המסים בישראל (קודם להקמתה עסק בכך אגף המכס ומע"מ).
המע"מ נגבה בשלב היבוא ובכל שלבי הייצור והשיווק על ערך המכירות לקונה, כולל כל המיסים (למעט המע"מ עצמו). מחבות מס זו מוחזר ערך המע"מ אשר הוטל בשלב הקודם על תשומות ביניים כולל השקעות (החזר "מס תשומות").
בשני מגזרים בישראל מוטל המע"מ על-פי הגדרתו החלופית (מע"מ פיננסי):
מוסד כספי: בנקים, חברות ביטוח ונותני שירותים פיננסיים חייבים במס שכר ורווח על תשלומי השכר והרווח. שיעור המס החל עליהם זהה, למעשה, לשיעור המע"מ הנגבה מעסקים, והם אינם זכאים להחזר של מס תשומות. בשל אופי פעילותם אין זה יעיל טכנית לגבות מע"מ ממוסדות פיננסים בדרך של "החזר מס תשומות".
מוסד ללא כוונת רווח (מלכ"ר): לרבות מוסדות המדינה, חייבים במס שכר בשיעור של כמחצית משיעור המע"מ על תשלומי השכר שלהם. גם המלכ"רים אינם זכאים להחזר מס תשומות ומאחר שמעצם הגדרתם הם מוסדות ללא רווח, הטלת המע"מ היא על שכר בלבד.
היסטוריה

הרעיון להחיל בישראל מס ערך מוסף הוצע כבר בשנת 1964, בעת שהמס נהג כמעט רק בצרפת ובמושבותיה באפריקה, על ידי ד"ר אמוץ מורג, שהיה מרצה באוניברסיטה העברית ויועץ למנהל הכנסות המדינה. בהצעתו נועד המע"מ להחליף את כל המיסים האחרים. בשנת 1968 המליצה הרשות לתכנון כלכלי להנהיג מע"מ במקום מיסי הקנייה והמכס. הנהגת מס ערך מוסף במקום מכס נדרשה לאור ההסכמים של ישראל עם השוק האירופי המשותף שחייבו את ביטול המכס על מוצרים מיובאים מאירופה. בתחילה נעשו ניסיונות להנהיג מס ערך מוסף כבר בשנת 1972, אולם המהלך השתהה ונכנס לתוקף רק בשנת 1976.
גובה המס

שיעור המע"מ משתנה מפעם לפעם, בצו שמוציא שר האוצר, לאחר התייעצות עם ועדת הכספים של הכנסת, כחלק מהמדיניות הפיסקלית של הממשלה:
| מתאריך | שיעור המע"מ |
| --- | --- |
1.7.1976: 8%
1.11.1977: 12%
1.8.1982: 15%
1.6.1985: 17%
1.10.1985: 15%
1.3.1990: 16%
1.1.1991: 18%
1.1.1993: 17%
15.6.2002: 18%
1.3.2004: 17%
1.9.2005: 16.5%
1.7.2006: 15.5%
1.7.2009: 16.5%
1.1.2010: 16%
1.9.2012: 17%
2.6.2013: 18%
1.10.2015: 17%
1.1.2025: 18%
פטור ממע"מ ושיעורי מס מיוחדים

בישראל מספר פעילויות עליהן חל פטור ממע"מ:
מכירת יהלומים ואבנים יקרות מאדם שעיסוקו בכך לאדם אחר שעיסוקו בכך.
השכרת נכס למגורים לתקופה שאינה עולה על 25 שנים.
השכרת מקרקעין והחכרת מקרקעין שהוראות חוק הגנת הדייר, התשל"ב-1972, חלות עליהם.
מכירת מקרקעין המושכרים בתנאי שכירות מוגנים כאמור.
מכירות באזור אילת. על-פי חוק אזור סחר חופשי באילת (פטורים והנחות ממיסים), מכירת מוצרים או מתן שירותים בעיר אילת או במועצה האזורית חבל אילות בידי עוסק תושב האזור לצריכה באזור אילת או שימוש בה, פטורים ממע"מ. על מספר מוצרים בני קיימא כמכוניות, מדיחי כלים וכדומה לא חל הפטור והם חייבים במע"מ בשיעור מלא. בינואר 1994 בוטל הפטור על מכירת סיגריות באילת בשל פרופורציות צריכה לא הגיוניות (עם ביטול הפטור ירד שיעור קניית הסיגריות באילת ב-65%).
שירותים מעוסק פטור
על מכירת מוצרים ושירותים מסוימים, לעסקים באזור אילת על ידי עסקים שמחוץ לאזור אילת, חל מע"מ בשיעור אפס, כך שהפטור ממע"מ באזור אילת קרוב יותר למע"מ בשיעור אפס המוציא מבסיס המס את כל הפעילות הכלכלית באזור אילת.
העסקאות בישראל שבהן העסק יכול לקבל חזרה את המע"מ ששולם על ידו ובמכירה יהיה חייב במס בשיעור 0% מתרכזות בפעילויות הבאות:
ירקות ופירות, בתנאי שלא נעשתה בהם פעולת עיבוד כלשהי (עיבוד למעט ניקוי, בירור, אריזה, הבחלה, החסנה וקירור).
מכירות בחנויות דיוטי פרי כמו למשל בנמל התעופה בן-גוריון, ומכירות של סחורות לחנויות כאלו.
יצוא מוצרים ושירותים כולל נכסים לא מוחשיים.
מכירת כלי טיס או כלי שיט לעסקים שעוסקים בהסעת נוסעים או הובלת סחורות בים או באוויר.
הובלה בינלאומית של מטענים באוויר או בים לישראל וממנה.
שירותים מסוימים לתיירות נכנסת:
לינה בבתי מלון, ובכלל זה כל ההוצאות במלון הנילוות ללינה (מזון ומשקאות, כביסה, בידור וכדומה), בתנאי ששולמו דרך חשבון הלינה ובמטבע זר.
שירותי הסעה, תיור והשכרת רכב - אם התבצעו באמצעות ספקים מאושרים ושולמו במטבע זר.
תיירים זכאים לבקש החזר מע"מ, בתנאים מסוימים, על רכישות מוצרים בני-קיימא לצורך ייצואם אל מחוץ לגבולות הארץ.
בעולם לא מקובל להחיל מע"מ בשיעור אפס על שירותי תיירות נכנסת. בישראל מע"מ בשיעור אפס על שירותים אלה נועד לעודד כניסת תיירים לישראל באמצעות סבסודם.